CELEX: 32010D0709
Language: sl
Date: 2010-11-22 00:00:00
Title: 2010/709/EU: Sklep Komisije z dne 22. novembra 2010 o ustanovitvi Odbora Evropske unije za znak za okolje (notificirano pod dokumentarno številko C(2010) 7961)  Besedilo velja za EGP

24.11.2010   
            
            
               SL
            
            
               Uradni list Evropske unije
            
            
               L 308/53
            
         SKLEP KOMISIJE
   z dne 22. novembra 2010
   o ustanovitvi Odbora Evropske unije za znak za okolje
   (notificirano pod dokumentarno številko C(2010) 7961)
   (Besedilo velja za EGP)
   (2010/709/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 66/2010 Evropskega parlamenta in Sveta z dne 25. novembra 2009 o znaku EU za okolje (1) in zlasti člena 5 Uredbe,
   ob upoštevanju naslednjega:
   
               (1)
            
            
               V skladu z Uredbo (ES) št. 66/2010 se merila za znak EU za okolje določijo v posvetovanju z Odborom Evropske unije za znak za okolje (v nadaljnjem besedilu: EUEB).
            
         
               (2)
            
            
               Da bi širša javnost sprejela sistem za podeljevanje znaka EU za okolje, je bistveno, da so organizacije, kot so okoljske nevladne organizacije in organizacije potrošnikov, članice EUEB kot zainteresirane strani, poleg pristojnih organov držav članic.
            
         
               (3)
            
            
               Odločbo Komisije 2000/730/ES z dne 10. novembra 2000 o ustanovitvi Odbora Evropske unije za znak za okolje in določitvi njegovega poslovnika (2) je treba nadomestiti –
            
         SPREJELA NASLEDNJI SKLEP:
   Člen 1
   Ustanovi se Odbor Evropske unije za znak za okolje (v nadaljnjem besedilu: EUEB).
   Člen 2
   1.   Člane odbora EUEB imenuje Komisija.
   2.   Odbor EUEB sestavljajo predstavniki pristojnih organov vseh držav članic, predstavniki držav članic Evropskega gospodarskega prostora in predstavniki naslednjih organizacij:
   
               (a)
            
            
               Evropska potrošniška organizacija (BEUC);
            
         
               (b)
            
            
               nevladna organizacija EUROCOOP;
            
         
               (c)
            
            
               Evropski okoljski biro (EEB);
            
         
               (d)
            
            
               Konfederacija evropskih gospodarskih združenj Business Europe;
            
         
               (e)
            
            
               Evropsko združenje obrti, malih in srednje velikih podjetij (UEAPME);
            
         
               (f)
            
            
               organizacija trgovcev EUROCOMMERCE.
            
         3.   Komisija lahko po potrebi spremeni članstvo v odboru EUEB.
   Člen 3
   1.   Vsak član odbora EUEB imenuje kontaktno osebo.
   2.   Sejam Odbora EUEB predseduje njegov predsednik.
   3.   Odbor sprejme poslovnik v posvetovanju s Komisijo.
   4.   V zvezi z dejavnostmi odbora EUEB Komisija članom povrne potne stroške in po potrebi dnevnice v mejah letnega proračuna za to vrsto stroškov.
   Člen 4
   Odločba 2000/730/EC se razveljavi.
   Člen 5
   Ta sklep začne veljati 1. oktobra 2010.
   Člen 6
   Ta sklep je naslovljen na države članice.
   
      V Bruslju, 22. novembra 2010
      
         
            Za Komisijo
         
         Janez POTOČNIK
         
            Član Komisije
         
      
   
   
      (1)  UL L 27, 30.1.2010, str. 1.
   
      (2)  UL L 293, 22.11.2000, str. 24.